
Acatistul Sfinţilor mucenici şi doctori fără de arginţi Epictet, 
preotul şi Astion, monahul 
(8 iulie) 


Sfinţii mucenici Epictet şi Astion din Halmyris ( 290) (8 iulie): 


https://www.academia.edu/53519145/Sfin % C5% A 3ii mucenici Epictet %C5%9Fi_Astion 
din_Halmyris_290_8_iulie 


https://archive.org/details/sf.-epictet-si-astion 


2 o o 


Materiale despre Sfinţii mucenici Epictet şi Astion din Halmyris: 


https://archive.org/details/Qsteaemy?query=Epictet+ o C5 9 9Fi+Astion+ 


https://www.slideshare.net/steaemy 1/search_my_uploads?type=&new=&qg=Astion 

&&& 
Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Ar Dr Dr dr dr de Dr dr d Dr Dr dr d De de dr dr A de dr dr A A 


Xp PP PP 0 E E IE IP IE 3 E E IE II IE E XXX 


Tr fe de dr De dr De Dr De dr de Dr De de dr De de De dr e De de dr fr A d 


XP PP 2 E E IE IP 3 3 e IE IE II IE E XX 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă, sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


ie e se 


Acatistul Sfinulor Epictet si Astion (8 iulie): 
https://www.youtube.com/watch?y=5XZ6ICW0So0 

https://www.youtube.com/watch?v=5X7Z61C W0So0&t=235s 


Acatistul Sf. Epictet si Astion - Marian Moise: 
https://www.youtube.com/watch?vy=i2Q8NzVy4sM 


Acatistul Sfintilor Epictet si Astion (8 iulie): 
https://www.youtube.com/wateh?v=imZq$Sn9ZDJA 


Acatistul Maicii Domnului și Acatistul Sf. Mc Epictet şi Astion, oficiate de IPS 
Teodosie: 
https://www.youtube.com/watch?v=W9OEiNtod-xA 


&&& 


Condacul 1 

Pe Epictet, preotul cel prea înţelept şi pe Astion, ucenicul cel mult râvnitor, veniți 
toți să-i lăudăm, că aceştia de o cinste cu Ermolae şi cu Pantelimon fund, împreună 
au binevestit Evanghelia lui Hristos şi întru adevăr, după Andrei cel întâi chemat, 
apostoli ai Dobrogei s-au arătat: pe bolnavi tămăduind, demonii gonind, au stră- 
lucit cu minunile şi cu puterea cuvântului, pentru care şi chinuri au răbdat de la 
chinuitori şi bine încununându-se, pururea se roagă pentru sufletele noastre. Pentru 
aceasta şi noi îi fericim: Bucuraţi-vă „Sfinţilor Epictet şi Astion, doctorilor fără de 
arginţi şi mucenici ai lui Hristos! 


Icosul 1 

Din tinereţe în înfrânare ai petrecut prea fericite Epictet, hrănindu-te cu învăţăturile 
lui Hristos şi când ai ajuns în puterea vârstei, ca Samuel odinioară, luând harul 
preoţiei, din dragoste pentru oameni ai săvârşit multe minuni; pentru aceasta cu 
laude te cinstim aşa: 

Bucură-te, cel ce ai dus viaţă neprihănită; 

Bucură-te, că ai avut dragoste desăvârşită; 

Bucură-te, că Domnului te rogi neîncetat; 

Bucură-te, că la cele înalte totdeauna ai cugetat; 

Bucură-te, că ochii orbilor ai deschis; 

Bucură-te, că pe slăbănogi ai întănit; 

Bucură-te, că duhunile necurate le alungi de la noi; 

Bucură-te, mare miluitor al celor din nevoi; 

Bucură-te, că pe leproşi ai curăţat; 

Bucură-te, că la credinţă i-ai chemat; 

Bucură-te, că pământul Dobrogei îl ocroteşti; 

Bucură-te, că în primejdii a noastră nădejde eşti; 
Bucură-te, Sfinte Epictet, doctore fără de arginţi şi mucenice al lui Hristos! 


Condacul al 2-lea 

Ascultând cuvintele părintelui Epictet, inima ţi-ai deschis, sufletul ţi-ai curățit, şi ai 
primit tainele credinţei, apoi botezându-te, ai urmat lui Hristos, dovedindu-te a fi 
rob prea iubit al lui Dumnezeu. Drept aceea, cunoscând şi noi marea ta credinţă, 
venim către tine şi cu umilinţă te rugăm: Izbăveşte-ne, Sfinte mucenice Astion, de 
veşnica moarte, ca împreună să-l cântăm lui Dumnezeu: Aliluia! 


Icosul al 2-lea 

Dorind, Sfinte Astion, să petreci viaţă îngerească, ai părăsit casa părintească şi te-ai 
sălăşluit în cetatea Halmyrisului, unde te-ai arătat mare făcător de minuni. Căci 
mergând spre Dunăre, ai întâlnit un om cu duh necurat, pe care îndată l-ai izbăvit 
cu rugăciunile tale şi cu semnul sfintei cruci. lar noi, minunându-ne de unele ca 
acestea, cântăm aşa: 

Bucură-te, că ai fost înger pământesc; 

Bucură-te, cel ce eşti om ceresc; 

Bucură-te, că prin smerenie cele înalte ai dobândit; 

Bucură-te, că pe vrăjmaş cu semnul crucii l-ai biruit; 

Bucură-te, cel ce cu credinţă ai săvârşit minuni; 

Bucură-te, cel ce ai înspăimântat pe păgâni; 

Bucură-te, de demoni izgonitor; 

Bucură-te, mare biruitor; 

Bucură-te, de boli vindecător; 

Bucură-te, de chinuri izbăvitor; 

Bucură-te, grabnic ajutătorule; 

Bucură-te, al Dobrogei apărătorule; 

Bucură-te, Sfinte Astioane, doctore fără de arginţi şi mucenice al lui Hristos! 


Condacul al 3-lea 

Un mare dregător alergând la tine, părinte Epictet, a îngenuncheat în faţa ta, ru- 
gându-te să-i tămăduieşti fiica paralizată. lar tu, sfinte, rugându-te lui Dumnezeu şi 
trupul ei ungându-l cu undelemn sfințit, îndată s-a vindecat. Pentru aceea, părinții 
împreună cu tine slăveau pe Dumnezeu cântând: Aliluia! 


Icosul al 3-lea 

Altă dată, o femeie oarbă a cerut de la tine vindecare, părinte Epictet, plângând şi 
zicând: "Ştiu cine eşti şi cred că poţi multe în faţa lui Dumnezeu; de aceea mă rog 
să nu dispreţuieşti plânsul meu şi să nu iei în deşert rugăciunea mea. " lar tu, sfinte, 

minunându-te de credinţa ei, ai vindecat-o şi ea văzând lumina, a slăvit pe Dumne- 
zeu, pentru care îți cântăm şi noi unele ca acestea: 

Bucură-te, ajutorul celor ce zac în neputinţe; 

Bucură-te, mângâierea celor mâhniti şi întristaţi; 

Bucură-te, cel ce dăruieşti lumină orbilor; 

Bucură-te, cel ce aduci alinare credincioşilor; 

Bucură-te, că pe mulți i-ai vindecat; 

Bucură-te, dregătorul către tine a strigat; 

Bucură-te, scăpare din ispite; 

Bucură-te, dumnezeiescule părinte; 

Bucură-te, chip duhovnicesc; 

Bucură-te, doctor sufletesc; 

Bucură-te, mult lăudat ocrotitor; 

Bucură-te, al credinţei propovăduitor; 

Bucură-te, Sfinte Epictet, doctore fără de arginţi şi mucenice al lui Hristos! 


Condacul al 4-lea 

Viforul gândurilor deşarte l-ai biruit cu smerita cugetare, căci tânăr fiind, înţelep- 
ciunea vârstnicilor ai dobândit, mucenice Astion şi ai biruit ispitele vieții acesteia. 
Pentru aceea te rugăm, ajută-ne să scăpăm nevătămaţi de tulburarea gândurilor şi 
greutatea necazurilor ce vin asupra noastră, ca împreună să cântăm lui Dumnezeu: 
Aliluia! 


Icosul al 4-lea 

Având iubire de oameni, Sfinte Astioane, te-ai retras şi în taină te-ai rugat Domnu- 
lui pentru omul căzut de la înălțime, ce zăcea aproape mort. lar Dumnezeu, ascul- 
tând rugăciunea ta, îndată l-a făcut sănătos, pentru care, minunându-ne, îți cântăm 
unele ca acestea: 

Bucură-te, că pentru omul căzut, în taină te-ai rugat; 

Bucură-te, că pe el de la moarte l-ai scăpat; 

Bucură-te, temelia vieţii cereşti; 

Bucura-te, acoperişul casei duhovniceşti; 

Bucură-te, cel ce ai trecut prin vămile cele cereşti; 

Bucură-te, cel de sănătate dătător; 

Bucură-te, cel ce pe bolnavi ai ridicat; 

Bucură-te, cel ce pe mulți ai vindecat; 

Bucură-te, prea fericite rugător; 

Bucură-te, cel mult folositor; 

Bucură-te, chip prea curat; 

Bucură-te, om prea luminat; 

Bucură-te, Sfinte Astioane, doctore fără de arginţi şi mucenice ai lui Hristos! 


Condacul al 5-lea 

Frumuseţea chipului şi agerimea cugetului tău nu ai voit a le pune în slujba celor 
pământeşti, prea fericite Astioane, că neamul cel ales şi bogăţia tatălui tău drept 
uscăciune socotindu-le, ca un cerb prea sprinten ai alergat spre izvoarele cele puru- 
rea curgătoare ale învăţăturii lui Hristos, pe care şi sorbindu-le din buzele preo- 
tului Epictet, îndată te-ai aprins de dragostea cea dumnezeiască şi fără tăgadă în 
numele lui Hristos te-ai botezat, căruia îi cânţi acum: Aliluia! 


Icosul al 5-lea 

Înţelept fiind, părinte Epictet, te-ai arătat prin credinţă copilului celui de cincispre- 
zece ani, care era surd, mut şi uscat la trup şi vindecându-l, el ţi-a spus aşa: "În 
Iisus Hristos se cuvine nouă Să credem, o, prea fericite, căci El aduce oamenilor 
întotdeauna binefaceri, până în ziua de azi”. Pentru aceasta, te rugăm, părinte, să 
primeşti de la noi, nevrednicii, unele ca acestea: 

Bucură-te, că izvor nesecat de minuni te-ai arătat; 

Bucură-te, că mutul vindecat, veselindu-se, slavă lui Hristos a dat; 

Bucură-te, că văzând minunea, mulți din cetate s-au botezat; 

Bucură-te, că prin tine Hristos S-a prea mărit; 

Bucură-te, că de dobrogeni eşti mult iubit; 

Bucură-te, că românii au evlavie către tine; 

Bucură-te, că din întreaga ţară vin să se închine; 

Bucură-te, cel ce grabnic spre ajutor ne eşti; 

Bucură-te, că te veseleşti cu Puterile cereşti; 

Bucură-te, cel ce pe copii îi ocroteşti; 

Bucură-te, izbăvitorul celor umiliţi; 

Bucură-te, scăparea celor prigoniţi; 

Bucură-te, Sfinte Epictet, doctore fără de arginţi şi mucenice al lui Hristos! 


Condacul al 6-lea: 

Priveghind mereu asupra ucenicului tău Astion, părinte Epictet şi văzând tristeţea 
de moarte ce îl stăpânea, ai alungat-o de la el, arătându-i astfel puterea binecuvân- 
tării preotului lui Hristos, pe care o dăruieşte şi nouă, pentru a birui îndoiala şi 
deznădejdea, ca impreună cu toţi sfinţii să cântăm lui Dumnezeu: Aliluia! 


Icosul al 6-lea 

Ca pe nişte apostoli şi ucenici ai lui Hristos v-au primit locuitorii cetăţii Halmyris, 
căci semne şi puteri apostoleşti aţi arătat cu adevărat: pe fata cea paralizată aţi fă- 
cut-o teafără doar cu cuvântul, orbului vederea i-aţi întors şi pe îndrăciţi i-aţi slobo- 

zit, pentru aceasta, mulțime multă se întorcea la Hristos binecuvântând pe Cel ce 
dă oamenilor astfel de puteri, iar pe voi întru acest chip fericindu-vă: 

Bucuraţi-vă, că neamul ni l-aţi adus la dreapta credinţă; 

Bucuraţi-vă, că aţi învins prin rugăciune şi nevoinţă; 

Bucuraţi-vă, zid al credinţei neînvins; 

Bucuraţi-vă, al dragostei de Dumnezeu foc nestins; 

Bucuraţi-vă, folos deplin creştinilor; 

Bucuraţi-vă, că pildă de vieţuire voi ne-aţi dat; 

Bucuraţi-vă, că darul vindecării de la Hristos aţi luat; 

Bucuraţi-vă, că de duşmani ne izbăviţi; 

Bucuraţi-vă, că de ispite ne feriţi; 

Bucuraţi-vă, că dulceaţa vieţii trecătoare nu o aţi indrăgit; 

Bucuraţi-vă, că braţul celui rău voi l-aţi zdrobit; 

Bucuraţi-vă, că ura duşmanului cu răbdarea aţi biruit; 

Bucuraţi-vă Sfinţilor Epictet şi Astion, doctorilor fără de arginţi şi mucenici ai 
lui Hristos! 


Condacul al 7-lea 

Cu cine vă vom număra pe voi, prea fericiţilor, căci chipul cel îngeresc al călu- 
găriei purtând, ca nişte apostoli Evanghelia aţi propovăduit şi doctori fără de argin- 
ți şi făcători de minuni arătându-vă, încă şi cununa muceniciei la urmă aţi luat, în- 
cât multe daruri şi vrednicii au strălucit întru voi. Pentru aceasta, minunându-ne, vă 
fericim, cântând: Aliluia! 


Icosul al 7-lea 

Păgânul Latronianus, comandantul provinciei, intrând în cetatea Halmyrisului a în- 
ceput prigoana împotriva creştinilor. Iar voi, sfinților, aţi fost pârâţi ca unii care în- 
depărtaţi pe mulţi de la jertfele idoleşti. Drept aceea, aţi fost aduşi în lanţuri în 
temniţă, dar temniţa chilie de rugăciune aţi prefăcut-o şi cu bucurie slăveaţi pe 
Dumnezeu în psalmi şi rugăciuni pentru care şi noi vă lăudăm aşa: 

Bucuraţi-vă, că pe comandantul păgân cel cu suflet de fiară, l-aţi biruit; 
Bucuraţi-vă, că prin mari chinuri pe Hristos L-aţi mărturisit; 

Bucuraţi-vă, că numele lui Hristos pe pământ L-ai propovăduit; 

Bucuraţi-va, cei ce credinţă idolească aţi surpat; 

Bucuraţi-vă, căci cu nădejdea v-aţi înfrumusețat; 

Bucuraţi-vă, căci cu răbdare şi dragoste aţi biruit; 

Bucuraţi-vă, că temniţa biserică aţi socotit; 

Bucuraţi-vă, că lanţurile nu v-au speriat; 

Bucuraţi-vă, că biciuiri fără de număr aţi răbdat; 

Bucuraţi-vă, că prin credinţă v-aţi încununat; 

Bucuraţi-vă, că în faţa lui Latronianus ca soarele aţi strălucit; 

Bucuraţi-vă, că din dragoste pentru Hristos mult aţi pătimit; 

Bucuraţi-vă Sfinţilor Epictet şi Astion, doctorilor fără de arginţi şi mucenici ai 
lui Hristos! 


Condacul al 8-lea 

În zori, locul de judecată a fost pregătit, iar comandantul vroia să vă piardă. Atunci 
din înălțime putere primind şi lumină harului strălucind ca soarele pe feţele voa- 
stre, sfinților mucenici, judecătorul nu putea privi spre voi, iar mulțimea poporului 
ce era de faţă, minunându-se, a cântat împreună cu voi lui Dumnezeu: Aliluia? 


Icosul al 8-lea 

Cu totul s-a spăimântat tiranul de prea minunata voastră bărbăţie, sfinţilor, şi de 
răspunsurile voastre s-a tulburat, căci cu îndrăzneală l-aţi înfruntat, zicând: "'Sun- 
tem creştini, facă-se voia Domnului nostru cu noi!''. Pentru aceasta vă lăudăm, 
zicând: 

Bucuraţi-vă, că pentru Dumnezeu, toate durerile desfătări le-aţi socotit; 
Bucuraţi-vă, că răbdând chinuri, din dreapta credinţă nu v-aţi clintit; 

Bucuraţi-vă, foc nestins al dragostei dumnezeieşti; 

Bucuraţi-vă, că prin răbdare aţi uimit Cetele îngereşti; 

Bucuraţi-vă, că de curajul vostru păgânii au rămas fără de glas; 

Bucuraţi-vă, că nu v-aţi spăimântat când trupul vi l-au ars; 

Bucuraţi-vă, că prin aceasta, cununa mucenicească aţi agonisit; 

Bucuraţi-vă, că ura duşmanului sufletelor cu bărbăţie aţi biruit; 

Bucuraţi-vă, învingători ai stăpânirii iadului; 

Bucuraţi-vă, moştenitori ai frumuseţii Raiului; 

Bucuraţi-vă, că focul inimii voastre luminător al Dobrogei a fost; 

Bucuraţi-vă, mărgăritare de preţ ale Bisericii lui Hristos; 

Bucuraţi-vă Sfinţilor Epictet şi Astion, doctorilor fără de arginţi şi mucenici ai 
lui Hristos! 


Condacul al 9-lea 

Pe scândură fiind schingiuiţi, sfinților mucenici, tiranii v-au sfâşiat cu cârlige de 
fier, cu făclii aprinse v-au ars trupurile şi în cazane cu smoală clocotită v-au arun- 
cat. Însă credinţa voastră cea către Domnul din toate chinurile v-a scos nevătămaţi 
şi neîncetat mărturisind pe Hristos, aţi fost închişi din nou în temniţă. Văzând ace- 
ste lucruri mai presus de înţelegere, ne minunăm şi cântăm lui Dumnezeu: Aliluia? 


Icosul al 9-lea 

Ritorii cei mult vorbitori rămân ca nişte peşti fără de glas şi nu pricep a spune cum 
voi, sfinţilor mucenici, în trup omenesc vieţuind, aţi biruit chinurile mai presus de 
fire, făcându-vă următori ai lui Hristos. lar noi, prea slăvind pe Domnul, cel ce v-a 
întărit pe voi, lăudăm vitejia voastră şi cu mulţumire grăim aşa: 

Bucuraţi-vă, frumuseţea cea mare a neamului românesc; 

Bucuraţi-vă, flori bine mirositoare din mănunchiul mucenicilor dobrogeni; 
Bucuraţi-vă, că pentru slava şi cinstea Împăratului ceresc aţi luptat; 

Bucuraţi-vă, cei ce chinuri înfricoşătoare aţi răbdat; 

Bucuraţi-vă, robi credincioşi ai Domnului, care toată voia Lui aţi împlinit; 
Bucuraţi-vă, cei ce înaintea stăpânitorilor Adevărul aţi mărturisit; 

Bucuraţi-vă, cei ce vergile de frasin, în cununi de mucenicie le-aţi prefăcut; 
Bucuraţi-vă, că Domnului prea iubiți fu v-aţi făcut; 

Bucuraţi-vă, propovăduitori fierbinţi ai dumnezeieştii credinţe; 

Bucuraţi-vă, că aţi înfruntat mânule aprinse; 

Bucuraţi-vă, moştenitori ai bunătăţilor celor veşnice; 

Bucuraţi-vă, grabnici rugători pentru mântuirea noastră; 

Bucuraţi-vă, Sfinţilor Epictet şi Astion, doctorilor fără de arginţi şi mucenici ai 
lui Hristos! 


Condacul al 10-lea 

Auzind unul dintre anchetatori, pe nume Vigilantius, cum puşi fiind la chinuri, voi, 
sfinților, nu aţi încetat timp de 30 de zile a mărturisi pe Hristos şi auzind încă şi 
cuvântul vostru cum că oricine crede în Hristos va avea viaţa veşnică, nu s-a putut 
opri şi a mărturisit pe Hristos cu glas mare şi venind la voi în inchisoare, a cerut 
botezul şi împreună cu voi a cântat lui Dumnezeu: Aliluia? 


Icosul al 10-lea 

Ca un adevărat părinte duhovnicesc ai îndrumat paşii ucenicului tău Astion, spre 
Tatăl cel ceresc, părinte Epictet, ca în clipa despărțirii de lumea aceasta te-ai în- 
grijit mai întâi de ucenicul tău iubit, pentru care învredniceşte-ne şi pe noi acestei 
iubiri părinteşti, ca să vă cântăm unele ca acestea: 

Bucuraţi-vă, cei ce cununi neveştejite aţi primit; 

Bucuraţi-vă, cei ce în trupurile şi în sufletele voastre, pe Dumnezeu L-aţi prea mă- 
rit; 

Bucuraţi-vă, cei ce cu toate faptele voastre pe Hristos L-aţi slăvit,; 

Bucuraţi-vă, că mâinile voastre la lucrarea faptelor bune le-aţi ridicat; 

Bucuraţi-vă, că paşii judecătorului pe calea cea adevărată aţi îndreptat; 
Bucuraţi-vă, că la cele cereşti şi la bucuria cea veşnică aţi cugetat; 

Bucuraţi-vă, mărturisitori ai dreptei credinţe; 

Bucuraţi-vă, vrednici urmaşi ai apostolilor; 

Bucuraţi-vă, că şi în temniţă aţi făcut ucenici; 

Bucuraţi-vă, că în ceata mucenicilor cu bucurie aţi fost primiţi; 

Bucuraţi-vă, că în Rai cu sfinţii vă odihniţi; 

Bucuraţi-vă, Sfinţilor Epictet şi Astion, doctorilor fără de arginţi şi mucenici ai 
lui Hristos! 


Condacul al 11-lea 

Pe când sfinţii martiri răbdau cumplite chinuri în numele lui Hristos, un călător din 
țara lui Astion, văzându-l în faţa scaunului de judecată şi cunoscându-l, degrabă a 
dat de veste părinţilor acestuia. Şi venind ei în Halmyris, după martirajul sfinţilor, 
au auzit despre faptele minunate ale fiului lor şi primind botezul, au slăvit pe Dum- 
nezeu, cântându-I: Aliluia! 


Icosul al 11-lea 

De tatăl tău, Alexandru şi mama ta, Marcelina, Sfinte Astion, cu multă dragoste te- 
al îngrijit. Precum odinioară lisus a încredinţat-o pe Maica Sa apostolului loan, aşa 
şi tu, sfinte, arătându-te în vis lui Vigilantius, i-ai încredinţat pe părinţii tăi. Ace- 
ştia, împreună cu sfinţitul preot Bonosus, au mers apoi la măritul episcop Evan- 
ghelicus, rugându-l să-i boteze, şi aceştia, bucurându-se întru Domnul, a săvărşit 
Sfânta Taină; iar de la noi auzi unele ca acestea: 

Bucură-te, că pe părinţii tăi din păgânătate i-ai scăpat; 

Bucură-te, că şi ei haina botezului au îmbrăcat; 

Bucură-te, că din întristare tu i-ai izbăvit; 

Bucură-te, că prin credinţă ei te-au regăsit; 

Bucură-te, stâlpul cel drept al monahilor; 

Bucură-te, cinstea şi podoaba credincioşilor; 

Bucură-te, liniştitorul sufletelor tulburate; 

Bucură-te, ridicarea celor căzuţi în păcate; 

Bucură-te, fierbintele nostru ajutător; 

Bucură-te, doctor tămăduitor; 

Bucură-te, că ai fost desăvârşit în viaţă călugărească; 

Bucură-te, că te-ai învrednicit de cununa mucenicească; 

Bucură-te, Sfinte Astioane, doctorule fără de arginţi şi mucenic al lui Hristos! 


Condacul al 12-lea 

După tăierea capetelor, trupurile voastre, sfinților mucenici, s-au făcut albe la ve- 
dere precum zăpăda, iar cei ce erau stăpâniţi de vreo slăbiciune trupească sau sufle- 
tească, atingându-se de ele cu credinţă şi cu dragoste, degrabă se îndepărta de la ei 
toată suferinţa şi durerea. Pentru aceasta, creştinii, cu evlavie, au luat sfintele voa- 

stre moaşte, le-au aşezat într-o criptă, peste care au înălțat în Halmyris o măreaţă 
biserică în cinstea voastră, cântând lui Dumnezeu: Aliluia! 


Icosul al 12-lea 

Venind popoarele barbare peste cetatea Halmyrisului, biserica în care se aflau sfin- 
tele voastre moaşte a fost distrusă, dar prin purtarea de grijă a lui Dumnezeu ele au 
scăpat nevătămate, iar acum, după şaptesprezece veacuri, ca un soare duhovnicesc 
au răsărit din pământ spre luminarea şi mângâierea noastră. lar noi, ştiind mulţimea 
de tămăduiri ce s-a făcut prin sfintele voastre moaşte în vremurile de demult, cu 
dragoste cuprinzându-le şi sărutându-le, cu bucurie mare nu ne pricepem a grăi de- 
Cât acestea: 

Bucuraţi-vă, că cinstitele voastre moaşte nevătămate au scăpat; 

Bucuraţi-vă, că la praznicul Adormirii Maicii Domnului ele s-au aflat; 

Bucuraţi-vă, că în Dobrogea, Sfântului apostol Andrei i-aţi fost următori; 
Bucuraţi-vă, că după voi şi mucenicii Zotic, Atal, Camasie şi Filip au fost mărturi- 
Sitori; 

Bucuraţi-vă, cu Sfinţii Gherman şi loan Casian în ceruri locuitori; 

Bucuraţi-vă, sfătuitori ai preoților şi monahilor povăţuitori; 

Bucuraţi-vă, buni cârmaci, care de potopul păcatelor ne feriți; 

Bucuraţi-vă, povăţuitori credincioşi, cei ce ne îndreptaţi pe noi la Patria cerească; 
Bucuraţi-vă, că prin voi, Treimea a fost propovăduită; 

Bucuraţi-vă, că prin voi, Unimea a fost prea mărită; 

Bucuraţi-vă, lauda neamului creştinesc; 

Bucuraţi-vă, că toţi credincioşii Dobrogei vă cinstesc; 

Bucuraţi-vă, Sfinţilor Epictet şi Astion, doctorilor fără de arginţi şi mucenici ai 
lui Hristos! 


Condacul al 13-lea (de trei ori) 

Mult-pătimitorilor pentru Hristos, Sfinților mucenici Epictet şi Astion, primiți 
acum această rugăciune de la noi, cei ce plecăm genunchii înaintea sfintei voastre 
icoane şi precum aţi luminat ochii orbilor şi aţi dăruit vindecare slăbănogilor, tot 
aşa tămăduiţi-ne şi pe noi de toată neputinţa trupească şi sufletească. Păziţi-ne de 
tot răul cel aducător de moarte trupească şi sufletească şi din tot necazul grabnic ne 
izbăviţi, pe noi cei care cinstim pomenirea voastră şi mărturisim minunile pe care 
cu puterea Sfintei Treimi le săvârşiți celor ce cu credinţă cântă lui Dumnezeu: A/i- 
luia! 


Apoi se zice iarăşi: 


Icosul 1 

Din tinereţe în înfrânare ai petrecut prea fericite Epictet, hrănindu-te cu învăţăturile 
lui Hristos şi când ai ajuns în puterea vârstei, ca Samuel odinioară, luând harul 
preoţiei, din dragoste pentru oameni ai săvârşit multe minuni; pentru aceasta cu 
laude te cinstim aşa: 

Bucură-te, cel ce ai dus viaţă neprihănită; 

Bucură-te, că ai avut dragoste desăvârşită; 

Bucură-te, că Domnului te rogi neîncetat; 

Bucură-te, că la cele înalte totdeauna ai cugetat,; 

Bucură-te, că ochii orbilor ai deschis; 

Bucură-te, că pe slăbănogi ai întănit; 

Bucură-te, că duhunile necurate le alungi de la noi; 

Bucură-te, mare miluitor al celor din nevoi; 

Bucură-te, că pe leproşi ai curăţat; 

Bucură-te, că la credinţă i-ai chemat; 

Bucură-te, că pământul Dobrogei îl ocroteşti; 

Bucură-te, că în primejdii a noastră nădejde eşti; 

Bucură-te, Sfinte Epictet, doctore fără de arginţi şi mucenice al lui Hristos! 


Condacul 1 

Pe Epictet, preotul cel prea înţelept şi pe Astion, ucenicul cel mult râvnitor, veniți 
toți să-i lăudăm, că aceştia de o cinste cu Ermolae şi cu Pantelimon fund, împreună 
au binevestit Evanghelia lui Hristos şi întru adevăr, după Andrei cel întâi chemat, 
apostoli ai Dobrogei s-au arătat: pe bolnavi tămăduind, demonii gonind, au stră- 
lucit cu minunile şi cu puterea cuvântului, pentru care şi chinuri au răbdat de la 
chinuitori şi bine încununându-se, pururea se roagă pentru sufletele noastre. Pentru 
aceasta şi noi îi fericim: Bucuraţi-vă, Sfinţilor Epictet şi Astion, doctorilor fără de 
arginţi şi mucenici ai lui Hristos! 


După aceea, se citeşte această rugăciune: 


Rugăciune către Sfinţii mucenici şi doctori fără de arginţi Epictet şi Astion 

Sfinților mucenici Epictet şi Astion, căutaţi acum spre noi, cei ce cu umilinţă că- 
dem înaintea sfintei voastre icoane şi cinstim sfintele voastre moaşte şi ca unii ce 
v-aţi învrednicit de mare cinste înaintea Atotputernicului Dumnezeu, rugaţi-vă 
Acestuia să ne izbăvească de toate necazurile şi primejdiile şi să dea iertare de pă- 
cate sufletelor noastre. Şi ca cei ce sunteți podoaba şi ocrotitorii ținutului Dobro- 
gei, împreună cu Sfinţii martiri Zotic Atal, Camasie şi Filip, purtaţi de grijă mul- 
țimii credincioşilor ce vă aduc vouă cinstire. 


Primiţi acum prinosul nostru de dragoste, laudă şi mulţumire către milostivul Dum- 
nezeu şi prin darul celui Atotputernic, vindecaţi bolile noastre sufleteşti şi trupeşti, 
după cum aţi vindecat şi copila acelui mare dregător. Şi precum în timpul vieţii 
voastre mulțime de oameni aţi vindecat, asemenea vindecaţi şi sufletele noastre 
cele asuprite de patimi şi dureri. şi după cum prin viaţa curată, credinţa şi sfânta 
nevoinţă, aţi biruit puterea vrăjmaşilor diavoli şi aţi câştigat mila Dumnezeului 
nostru celui în Treime slăvit, aşa şi pe noi întăriţi-ne în credinţă şi ajutaţi-ne să fim 
biruitori în lupta cu păcatul, spre câştigarea virtuţilor în locaşurile cereşti. Ca 
impreună cu voi să cântăm lui Hristos Dumnezeu în Împărăţia cea fără de sfârşit, 
că lui 1 se cuvine toată slava, cinstea şi închinăciunea, împreună cu cel fără de înce- 
put al lui Părinte şi cu Preasfântul şi Bunul şi de viaţă făcătorul lui Duh, acum şi 
pururea şi în vecii vecilor. Amin. 

Patericul românesc - Sfinţii mucenici Epictet, preotul şi Astion, monahul 

Aceşti doi sfinți martiri erau originari din Asia Mică, probabil dintr-un oraş al 
Frigiei. Epictet s-a născut din părinţi creştini şi a învăţat de mic carte, fiind foarte 
râvnitor pentru cunoaşterea Sfintei Evanghelii. Apoi, dorind să slujească toată viaţa 
lui Hristos, a părăsit casa părinților săi şi s-a făcut călugăr în una din mănăstirile 
Frigiei. Pentru sfinţenia vieţii sale, fericitul Epictet s-a învrednicit de darul preoţiei 
şi a devenit un neobosit propovăduitor al Evangheliei lui Hristos în patria sa, con- 
vertind la creştinism şi botezând în numele Preasfintei Treimi mulţi locuitori fri- 
gieni. 


Printre cei convertiți a fost şi un tânăr ales, anume Astion, fiul unui magistrat nu- 
mit Alexandru. Urmând dascălului şi părintelui său duhovnicesc, fericitul Astion a 
luat jugul cel bun al lui Hristos, făcându-se călugăr, probabil, în aceeaşi mănăstire, 
aşa cum mărturisesc actele martirice. 


Datorită persecuției lui Dioclețian (284-305), în jurul anului 290, fericiții Epictet 
preotul şi Astion monahul şi-au părăsit patria lor şi, râvnind să mărturisească pe 
Hristos, s-au stabilit în Sciţia Mică (Dobrogea), în oraşul Halmyris (Almiridensis), 
numit şi Salmorus, situat pe braţul de sud al Dunării. Aici au propovăduit cu mult 
curaj Evanghelia lui Hristos, convertind la creştinism un mare număr de păgâni. 

Auzind de aceasta, guvernatorul Latronianus a dat poruncă să închidă în temniţă la 
Halmyris pe fericiţii mărturisitori Epictet preotul şi Astion monahul, chinuindu-i 
cumplit pentru a se lepăda de Hristos. Văzând însă bărbăţia şi tăria credinţei lor, 
guvernatorul a poruncit să li se taie capetele de către Vigilantius, unul din jude- 
cătorii celor doi martiri. 


Martiriul Sfinţilor Epictet şi Astion a avut loc la Halmyris, într-o zi de 8 iulie, când 
[i se face pomenirea în întreaga Biserică creştină în fiecare an. 


În “Acta Sanctorum Julii”, t. II (29), Parisiis et Romae, 1867, p. 540-551, ca şi în 
celelalte acte martirice, sunt numiţi “De Sanctis Epicteto presbytero et Astione 
monacho martyribus Almiridensibus (Halmyris) în Scythia”. 


Părinţii tânărului mucenic Astion monahul, Alexandru şi Marcelina, pornind în 
căutarea fiului lor, au ajuns până la Halmyris. Aici, auzind de mucenicia Sfântului 
Astion, au fost convertiți la credinţa în adevăratul Dumnezeu de preotul Bonosus, 
fiind botezați de episcopul de Tomis, Evanghelicus, în a paisprezecea zi de la mu- 
cenicia Sfinților Epictet şi Astion. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 16-17) 

